**Publiskais pārskats par Līvānu novada pašvaldības kapitālsabiedrībām un tai piederošajām kapitāla daļām 2024.gadā**

*Sagatavots atbilstoši Publiskas personas kapitāla daļu un*

*kapitālsabiedrību pārvaldības likuma 36.panta 11.apakšpunktam*

Satura rādītājs

1. Ievads.
2. Pašvaldības kapitālsabiedrību pārvaldība.
3. Vispārīgā informācija par pašvaldībai piederošajām kapitālsabiedrībām un kapitāla daļām.
4. Dividenžu politika un 2024.gadā pašvaldības budžetā iemaksātās dividendes.
5. 2024.gadā notikušie valdes locekļu nominācijas procesi.
6. Informācijas atklātība kapitālsabiedrībās.
7. Pašvaldības līdzdalības izvērtējums kapitālsabiedrībās un vispārējais stratēģiskais mērķis.
8. SIA „Līvānu siltums”.
9. SIA „Līvānu dzīvokļu un komunālā saimniecība”.
10. SIA "Līvānu slimnīca".
11. SIA „Atkritumu apsaimniekošanas Dienvidlatgales starppašvaldību organizācija”.

**1. Ievads**

Saskaņā ar Publiskas personas kapitāla daļu un kapitālsabiedrību pārvaldības likuma 36.panta 11.apakšpunktu atvasināta publiska persona nodrošina, ka tās mājaslapā internetā ne vēlāk kā līdz katra gada 1. oktobrim tiek publiskots ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par nozarēm, kurās darbojas kapitālsabiedrības ar atvasinātas publiskas personas līdzdalību, par notikušajiem valdes un padomes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Pārskatā iekļauj arī informāciju par to, kā atvasināta publiska persona un tai piederošās kapitālsabiedrības izpildījušas Publiskas personas kapitāla daļu un kapitālsabiedrību pārvaldības likuma 36. un 58. panta prasības.

Pašvaldību likuma 10.panta pirmās daļas 9.punktā ir noteikts, ka tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā ir noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā ir noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada pašvaldībai (turpmāk tekstā – Pašvaldība) pieder kapitāla daļas četrās kapitālsabiedrībās un tām ir būtiska loma novada iedzīvotāju dzīves kvalitātes uzlabošanā.

**2. Pašvaldības kapitālsabiedrību pārvaldība**

Pašvaldība sev piederošo kapitāla daļu kapitālsabiedrībās pārvaldību realizē atbilstoši Publiskas personas kapitāla daļu un kapitālsabiedrību pārvaldības likuma un uz tā pamata izdoto Ministru kabineta noteikumu un Pašvaldības domes lēmumu prasībām.

Saskaņā ar Publiskas personas kapitāla daļu un kapitālsabiedrību pārvaldības likuma 14.panta pirmo daļu pašvaldības kapitāla daļu turētāja pārstāvis SIA “Līvānu siltums”, SIA “Līvānu dzīvokļu un komunālā saimniecība”, SIA "Līvānu slimnīca", SIA „Atkritumu apsaimniekošanas Dienvidlatgales starppašvaldību organizācija” ir Līvānu novada pašvaldības izpilddirektors. Tādejādi Pašvaldības kapitālsabiedrību pārvaldību 2024.gadā veica pašvaldības izpilddirektors, kuram viens no pienākumiem saskaņā ar minētā likuma 14.panta pirmo daļu ir pieņemt likumā paredzētos kapitāla daļu turētāja lēmumus. Ar domes lēmumu ieceltais atbildīgais darbinieks sniedza pašvaldības izpilddirektoram nepieciešamās ziņas un sagatavoja dokumentus, lai pašvaldības izpilddirektors varētu pildīt kapitāla daļu turētāja funkcijas Pašvaldības kapitālsabiedrībās, t. sk. pieņemt dalībnieku sapulces lēmumus.

Atbildīgā darbinieka pienākumos ietilpst:

1. ziņot kapitāla daļu turētāja pārstāvim par katru Sabiedrības dalībnieku sapulci tūlīt pēc tam, kad saņemts paziņojums par sapulces sasaukšanu un iepazīstina viņu ar sapulces darba kārtību;

2. sniegt kapitāla daļu turētāja pārstāvim ziņas, kas ir atbildīgā darbinieka rīcībā, lai viņš varētu pieņemt dalībnieku sapulces lēmumus;

3. sagatavot atzinumu par Sabiedrības sagatavotiem dalībnieku sapulcē izskatāmajiem projektiem un citiem dokumentiem;

4. regulāri apkopot informāciju par Sabiedrības saimnieciski finansiālās darbības rezultātiem un nekavējoties informēt kapitāla daļu turētāja pārstāvi par riskiem, kas varētu radīt zaudējumus vai citu kaitējumu Sabiedrības darbībā;

5. sniegt atzinumu par Sabiedrībai doto uzdevumu un mērķu sasniegšanu un to atbilstību Sabiedrības darbības stratēģijai;

6. sniegt priekšlikumus un norādījumus par kontrolējošo institūciju konstatēto pārkāpumu un risku novēršanu;

7. veikt citas darbības un izpildīt uzdevumus, ko viņam rakstveidā uzdevis kapitāla daļu turētāja pārstāvis un ko nosaka normatīvie akti.

**3. Vispārīgā informācija par pašvaldībai piederošajām kapitālsabiedrībām un kapitāla daļām.**

Pašvaldībai kapitāla daļas pieder sekojošās kapitālsabiedrībās:

1. Sabiedrība ar ierobežotu atbildību "Līvānu siltums" – 100%,

2. Sabiedrība ar ierobežotu atbildību "Līvānu dzīvokļu un komunālā saimniecība" – 100%,

3. Sabiedrība ar ierobežotu atbildību "Līvānu slimnīca" -100%,

4. Sabiedrība ar ierobežotu atbildību „ Atkritumu apsaimniekošanas Dienvidlatgales starppašvaldību organizācija” – 4,78 %.

**4. Dividenžu politika un 2024.gadā pašvaldības budžetā iemaksātās dividendes**

Publiskas personas kapitāla daļu un kapitālsabiedrību pārvaldības likuma 35.panta pirmajā daļā noteikts, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme.

Pašvaldībā dividenžu izmaksu politiku nosaka 2015.gada 26.novembra Līvānu novada domes sēdes lēmums Nr. 18 – 21 ”Par minimālās dividendēs izmaksājamās peļņas daļas noteikšanu”.

SIA „Līvānu dzīvokļu un komunālā saimniecība” 2024.gadā strādājusi ar zaudējumiem 33243 EUR. Pamatojoties uz 2025.gada 6.marta Dalībnieku sapulces lēmumu Nr. 1-1, piedaloties kapitāla daļu turētāja pārstāvim, nolemj 2024.gada zaudējumus atļaut segt no turpmāko taksācijas gadu peļņas.

SIA „Līvānu siltums” 2024.gadā strādājusi ar peļņu 17498 EUR. Pamatojoties uz 2025.gada 6.marta Dalībnieku sapulces lēmumu Nr. 1-1, piedaloties kapitāla daļu turētāja pārstāvim, nolemj izmaksāt dividendēs peļņas daļu 10% apmērā no kapitālsabiedrības tīrās peļņas, atlikušo peļņas daļu izmantot vidēja termiņa darbības stratēģijā 2025.gadam paredzēto pasākumu izpildei.

SIA „Līvānu slimnīca” 2024.gadā strādājusi ar peļņu 269507 EUR. Pamatojoties uz 2025.gada 27.marta Līvānu novada pašvaldības domes lēmumu Nr. 5-8 “Par pašvaldībai dividendēs izmaksājamo SIA „Līvānu slimnīca” peļņas daļu par pašvaldības kapitāla izmantošanu 2024.gadā” un Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2025.gada 27.marta dalībnieku sapulces lēmumu Nr. 1-1 nolemj atbrīvot SIA “Līvānu slimnīca” no dividenžu maksāšanas par 2024.gadu maksāšanas, peļņu novirzot kapitālsabiedrības infrastruktūras uzlabošanai - lifta izbūves būvprojekta izstrādei un būvprojekta ekspertīzes veikšanai, avansa nodrošinājumam ES fonda projekta Nr. 4.1.1.1/2/24/I/007 “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” īstenošanai, ēkas 2.stāva gaiteņa un 2 telpu remontam, autostāvvietas izbūves priekšizpētes veikšanai, tehniskās dokumentācijas izstrādei lokālās ventilācijas izbūvei 2.stāva telpām un katlu mājas stacionārā piesārņojuma avota emisijas limita noteikšanas projekta izstrādei.

SIA „Atkritumu apsaimniekošanas Dienvidlatgales starppašvaldību organizācija” finansiālo darbību 2024.gadā noslēgusi ar peļņu 1 667 870 EUR. Ar 2025.gada 25.aprīļa Dalībnieku kopsapulces lēmumu nolemj sabiedrības pamatkapitālu palielināt, pamatkapitālā daļēji ieskaitot pozitīvo starpību starp pašu kapitālu un summu, ko veido pamatkapitāls un rezerve. Līdz ar to Līvānu novada pašvaldības daļu skaits palielinājās no 30 līdz 252 daļām, ar vienas daļas nominālvērtību 860,00 EUR.

**5. 2024.gadā notikušie valdes locekļu nominācijas procesi**

Ar SIA „Līvānu dzīvokļu un komunālā saimniecība” 2024. gada 5.novembra Dalībnieku sapulces lēmumu Nr. 4-1 “Par Sabiedrības ar ierobežotu atbildību “LĪVĀNU DZĪVOKĻU UN KOMUNĀLĀ SAIMNIECĪBA” valdes locekļu iecelšanu” kapitāla daļu turētāja pārstāvis, izvērtējot valdes darbu un iepriekšējā pilnvaru termiņā paveikto, uz pieciem gadiem par kapitālsabiedrības valdes priekšsēdētāju ieceļ Raimondu Šubnikovu, par valdes locekli -Gunti Stipro.

**6. Informācijas atklātība kapitālsabiedrībās**

Pašvaldības kapitālsabiedrības ir izpildījušas Publiskas personas kapitāla daļu un kapitālsabiedrību pārvaldības likuma 58. panta prasības.

Informācija par Pašvaldības kapitālsabiedrībām atrodama interneta mājas lapās:

SIA „Līvānu dzīvokļu un komunālā saimniecība” - <https://www.livanudzks.lv/publiskojama-informacija>

SIA „Līvānu siltums” - <https://www.livani.lv/lv/filiale/livanu-siltums>

SIA „Līvānu slimnīca” - <https://livanuslimnica.lv>

SIA „Atkritumu apsaimniekošanas Dienvidlatgales starppašvaldību organizācija” - [www.aadso.lv](http://www.aadso.lv)

**7.Pašvaldības līdzdalības izvērtējums kapitālsabiedrībās un vispārējais stratēģiskais mērķis**

Publiskas personas kapitāla daļu un kapitālsabiedrību pārvaldības likuma 7.pantā ir noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem.

Lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:

1) vērtējumu attiecībā uz atbilstību šā likuma 4.panta nosacījumiem;

2) vispārējo stratēģisko mērķi.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada dome ar 2021.gada 27.maija lēmumu Nr. 8-29 “Par līdzdalību SIA “Līvānu dzīvokļu un komunālā saimniecība”” apstiprināja pārvērtējumu par Līvānu novada pašvaldības tiešo līdzdalību SIA “Līvānu dzīvokļu un komunālā saimniecība” un nolēma saglabāt līdzdalību SIA “Līvānu dzīvokļu un komunālā saimniecība” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novada Līvānu pilsētā kvalitatīvus sabiedriskos ūdenssaimniecības pakalpojumus;
2. nodrošināt Līvānu novada Līvānu pilsētā kvalitatīvus pašvaldības dzīvojamo māju pārvaldīšanas un apsaimniekošanas pakalpojumus līdz dzīvojamo māju pārvaldīšanas tiesību nodošanai dzīvokļu īpašniekiem.

Līvānu novada dome ar 2021.gada 17.jūnija lēmumu Nr. 9-17 “Par līdzdalību SIA “Līvānu siltums”” apstiprināja pārvērtējumu par Līvānu novada pašvaldības tiešo līdzdalību SIA “Līvānu siltums” un nolēma saglabāt līdzdalību SIA “Līvānu siltums” (pašvaldības līdzdalība -100%), kā arī noteica kapitālsabiedrības vispārējo stratēģisko mērķi: nodrošināt Līvānu novada Līvānu pilsētā kvalitatīvus siltumenerģijas apgādes pakalpojumus.

Līvānu novada dome ar 2022.gada 26.maija lēmumu Nr. 9-21 “Par līdzdalību SIA “Līvānu slimnīca” apstiprināja pārvērtējumu par Līvānu novada pašvaldības tiešo līdzdalību SIA “Līvānu slimnīca” un nolēma saglabāt līdzdalību SIA “Līvānu slimnīca” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novadā kvalitatīvus veselības aprūpes pakalpojumus;
2. nodrošināt Līvānu novadā kvalitatīvus ilgstošās sociālās aprūpes un sociālās rehabilitācijas pakalpojumus.

**8. SIA “Līvānu siltums”.**

SIA „Līvānu siltums”, reģ. Nr. 40003482591, juridiskā adrese: Zaļā iela 39, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 2000.gada 25.februārī. Līvānu novada pašvaldībai pieder SIA „Līvānu siltums” 100 % kapitāla daļu. Daļas ir vienādas un nedalāmas. Katrai daļai ir vienas balss tiesības, kā arī tiesības piedalīties kapitālsabiedrības pārvaldē un peļņas sadalē.

Sabiedrībai nav līdzdalības citās kapitālsabiedrībās.

Valde: Raimonds Šubikovs - valdes priekšsēdētājs (*no 2024.gada 19.septembra*).

SIA „Līvānu siltums" kā pašvaldības kapitālsabiedrības pamatdarbības veids ir siltumenerģijas apgādes pakalpojumu sniegšana Līvānu novada Līvānu pilsētā. SIA no nodibināšanas brīža sniedz iedzīvotājiem - fiziskajām, juridiskajām un publiskajām personām kvalitatīvus siltumenerģijas apgādes pakalpojumus. Kapitālsabiedrības darbības joma atbilstoši SIA ‘’Līvānu siltums’’ statūtiem ir siltumapgāde un siltumtīkli, tvaika piegāde un gaisa kondicionēšana (NACE klasifikators 35.30).

Nozīmīgākie notikumi 2024.gadā.

Atbilstoši īstermiņa darbības plānam, sabiedrība 2024.gadā veica sekojošos darbus:

- tika nodrošināts nepārtraukts un kvalitatīvs siltumapgādes pakalpojums visiem lietotājiem – Līvānu pilsētas iedzīvotājiem, publiskajam, privātajam un NVO sektoram atbilstoši āra gaisa temperatūrai apkures sezonas laikā;

- koksnes šķeldas pārvietošanai par EUR 113 900 ir iegādāts jauns teleskopiskais iekrāvējs MONITOU MLT 741-130 PS+;

**-** sabiedrības katlu mājā Celtniecības ielā 7A, Līvānos, Līvānu novadā, ir veikti apkures katlu tekošie un kapitālie remonti, t.sk. ūdenssildāmā šķeldas katla AK-3000 konvektīvās daļas cauruļu nomaiņa;

- 100% dzīvojamo māju un 90% juridisko personu un Līvānu novada pašvaldības objektos ir uzstādītas attālinātās datu nolasīšanas sistēmas;

- katlumājas teritorijas sakārtošana un labiekārtošana, t.sk. vecās katlu mājas dūmeņa konservācijas darbi;

- sabiedrības īpašumā esošo ēku un telpu atjaunošana un fiziska saglabāšana;

- katlumājas kanalizācijas sistēmas pieslēgšana pilsētas kopējām komunikācijām.

Plānotie būtiskie notikumi 2025.gadā.

- izstrādāt projektēšanas uzdevumu “Katlu mājas Celtniecības ielā 7A, Līvānos, Līvānu novadā, efektivitātes paaugstināšana’’;

- saskaņā ar apbūves tiesībām uz Līvānu novada pašvaldības zemes vienībām veikt apgaismotā pievedceļa izbūvi siltumapgādes organizēšanai kapitālsabiedrības katlu mājā Celtniecības ielā 7A, Līvānos, Līvānu novadā;

- veikt pasākumus sabiedrības īpašumā esošo ēku un telpu atjaunošanai un fiziskai saglabāšanai.

Galvenie finanšu rādītāji 2024. un 2023. gadā:

|  |  |  |
| --- | --- | --- |
| Finanšu rādītājs | 2024.gads, EUR | 2023.gads, EUR |
| Apgrozījums | 1 611 211 | 1 765 759 |
| Peļņa/ zaudējumi | 17 498 | (237 178) |
| Aktīvi | 2 702 272 | 2 758 203 |
| Naudas atlikums | 720 942 | 648 774 |
| Pamatkapitāls | 2 072 345 | 2 072 345 |
| Pašu kapitāls | 2 435 656 | 2 431 096 |

Veiktās iemaksas valsts un pašvaldības budžetā:

|  |  |  |
| --- | --- | --- |
| Nodokļa veids | 2024.gads  EUR | 2023.gads  EUR |
| Pievienotas vērtības nodoklis | 274 298 | 271 727 |
| Valsts sociālās apdrošināšanas obligātas iemaksas | 165 280 | 157 622 |
| Iedzīvotāju ienākuma nodoklis | 80 547 | 76 284 |
| Nekustamā īpašuma nodoklis | 1 898 | 1 898 |
| Dabas resursu nodoklis | 4 284 | 4 059 |
| Uzņēmējdarbības riska valsts nodeva | 120 | 131 |
| Uzņēmuma ienākuma nodoklis | 2 198 | 0 |
| Samaksātās dividendes Līvānu novada pašvaldībai | 0 | 0 |

*Informācijas avots:* **SIA valdes informācija**

**9.SIA „Līvānu dzīvokļu un komunālā saimniecība”**

SIA „Līvānu dzīvokļu un komunālā saimniecība”, reģ. Nr. 41503010497, juridiskā adrese: Rīgas iela 2b, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 20.aprīlī. Līvānu novada pašvaldībai pieder SIA „Līvānu dzīvokļu un komunālā saimniecība” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Raimonds Šubnikovs - valdes priekšsēdētājs, Guntis Stiprais - valdes loceklis *(līdz 03.06.2025.),* Artūrs Dukaļskis - valdes loceklis *(no 03.06.2025.).*

SIA “Līvānu dzīvokļu un komunālā saimniecība “ saimnieciskā darbības veidi:

* daudzdzīvokļu namu kopīpašumā esošo daļu apsaimniekošana un komunālo pakalpojumu sniegšana;
* ūdens ieguve un piegāde, notekūdeņu savākšana un attīrīšana Līvānu pilsētas teritorijā;
* cieto sadzīves atkritumu savākšana Līvānu novadā un nodošana apglabāšanai vai tālākai pārstrādei;
* asenizācijas pakalpojumu sniegšana Līvānu pilsētā un novadā;
* pilsētas ceļu, ielu un ietvju apsaimniekošana un remonts;
* pilsētas zaļās zonas, parku un skvēru apsaimniekošana;
* pilsētas sabiedriskās tualetes uzturēšana.

Sabiedrība ir vienīgais uzņēmums Līvānu novadā, kas nodarbojas ar iepriekš minēto pakalpojumu sniegšanu.

Nozīmīgākie notikumi 2024. gadā:

* No daudzdzīvokļu māju izveidotajiem uzkrājumiem 2024. gadā paveikti remontdarbi 71 tūkst. eiro vērtībā;
* Ir uzsākti ūdenssaimniecības attīstības pasākumu ietvaros plānotie ūdensapgādes sistēmas izbūves darbi Līvānu pilsētā. Turpinās jaunu pieslēgumu izbūve;
* Centralizētie ūdensapgādes pieslēgumi pilsētā ir nodrošināti 82% no kopējā iedzīvotāju skaita, centralizētās kanalizācijas sistēmas pieslēgumi – 88% no kopējā iedzīvotāju skaita;
* Saistībā ar jaunu pašvaldības saistošo noteikumu stāšanos spēkā tiek slēgtas vienošanās par esošā līguma nosacījumu maiņu (uz 31.12.2024. jaunas vienošanās – 33% no kopējā noslēgto līgumu skaita).

Plānotie būtiskākie notikumi 2025. gadā:

* Daudzdzīvokļu mājās, kurās jau ir izveidoti uzkrājumi māju atjaunošanai un plānoto remontdarbu veikšanai, tiks veikti remontdarbi;
* Turpināsies aktīvs darbs pie debitoru parādu piedziņas;
* Tiek plānots turpināt atkritumu apsaimniekošanu Līvānu novadā, nodrošinot atkritumu savākšanas un šķirošanas pakalpojuma kvalitātes pilnveidošanu, šķiroto atkritumu laukuma izbūvi;
* Komunālās saimniecības iecirknis pilnveidos un attīstīs labiekārtošanas darbus Līvānu pilsētas teritorijā;
* Tiek plānots turpināt uzlabot ūdens mērījumu nolasīšanas sistēmu;
* Tiek plānoti dažādi komunālo pakalpojumu kvalitātes un pieejamības uzlabošanas pasākumi (pamatlīdzekļu un inventāra iegāde materiāli tehniskās bāzes uzlabošanai, apmācību kursi, semināri speciālistu profesionālā līmeņa paaugstināšanai);
* Tiek plānota attīrīšanas iekārtu un autoparka atjaunošana;
* Ūdenssaimniecības attīstības pasākumu ietvaros plānoti ūdensapgādes sistēmas izbūves darbi Līvānu pilsētā privātmāju sektorā no Dzirnavu līdz Robežu ielai.

Galvenie finanšu rādītāji 2024. un 2023. gadā:

* Neto apgrozījums pa darbības veidiem:

|  |  |  |  |
| --- | --- | --- | --- |
| Darbības veidi | 31.12.2024.  EUR | 31.12.2023.EUR | Izmaiņas (+,-) EUR |
| Ieņēmumi no apsaimniekošanas pakalpojumiem | 856 495 | 677 456 | +179 039 |
| Ieņēmumi no sadzīves atkritumu apsaimniekošanas | 535 565 | 350 238 | +185 327 |
| Ieņēmumi no ūdens un kanalizācijas pakalpojumi | 500 808 | 525 705 | -24 897 |
| Ieņēmumi no teritorijas uzturēšanas, labiekārtošanas pakalpojumiem | 617 933 | 573 209 | +44 724 |
| Ieņēmumi no būvniecības pakalpojumiem | 85 416 | 83 939 | +1 477 |
| Ieņēmumi no pārējiem pakalpojumiem | 36 321 | 9 565 | +26 756 |
| **Kopā** | **2 632 538** | **2 220 112** | **+412 426** |

**Peļņa/zaudējumi**

1. 2024.gadu sabiedrība noslēdza ar 33 243 EUR zaudējumiem. Zaudējumi skaidrojami ar :

* no 2020. gada nav palielināti ūdenssaimniecības pakalpojumu tarifi, ūdens un kanalizācijas nozare strādā ar lieliem zaudējumiem (plānots 2025. gadā iesniegt jaunu tarifu SPRK);
* uzkrājumu veidošanu šaubīgajiem debitoriem, kuri 2024. gadā nebija veikuši nevienu maksājumu par saņemtajiem pakalpojumiem;
* saistībām pret iedzīvotāju uzkrājumiem plānotajiem remontdarbiem, kas vēl nav apgūti;
* kredītu procentu likmju lielums.

1. 2023.gadu sabiedrība noslēdza ar 152 294 EUR zaudējumiem. Zaudējumi skaidrojami ar :

* no 2018. gada nebija pārskatīts apsaimniekošanas pakalpojumu tarifs (01.01.2024. jauns apsaimniekošanas tarifs);
* no 2020. gada nav palielināti ūdenssaimniecības pakalpojumu tarifi;
* No 01.10.2023. stājās spēkā jaunais sadzīves atkritumu apsaimniekošanas tarifs, kas nebija pārskatīts no 2019. gada;
* no 01.04.2023. sabiedrība ir palielinājusi algas darbiniekiem, kas tika pielīdzināts 80% no vidējās stundas tarifa likmes valstī attiecīgajā profesijā;
* uzkrājumu veidošanu šaubīgajiem debitoriem, kuri 2023. gadā nebija veikuši nevienu maksājumu par saņemtajiem pakalpojumiem ;
* saistībām pret iedzīvotāju uzkrājumiem plānotajiem remontdarbiem, kas vēl nav apgūti ;
* kredītu procentu likmju būtiska palielināšanās.

Aktīvi

|  |  |  |
| --- | --- | --- |
| Aktīvs | **2024** | **2023** |
| Ilgtermiņa ieguldījumi |  |  |
| Nemateriālie ieguldījumi |  |  |
| Koncesijas, patenti, licences, preču zīmes un tamlīdzīgas tiesības. | 1 406 | 1 648 |
|  |  |  |
| Nemateriālie ieguldījumi kopā | **1 406** | **1 648** |
| Pamatlīdzekļi |  |  |
| Nekustamie īpašumi: |  |  |
| a) zemes gabali, ēkas un inženierbūves | 12 744 121 | 13 066 867 |
| Ilgtermiņa ieguldījumi nomātajos pamatlīdzekļos | 2 364 | 2 837 |
| Tehnoloģiskās Iekārtas un ierīces | 606 008 | 700 146 |
| Pārējie pamatlīdzekļi un inventārs. | 28 331 | 35 934 |
| Pamatlīdzekļu izveidošana un nepabeigto celtniecības objektu izmaksas | 54 187 | 46 940 |
|  |  |  |
| Pamatlīdzekļi kopā | **13 435 011** | **13 852 724** |
| Ilgtermiņa ieguldījumi kopā | **13 436 417** | **13 854 372** |
| Apgrozāmie līdzekļi |  |  |
| Krājumi |  |  |
| Izejvielas, pamatmateriāli un palīgmateriāli. | 97 907 | 95 609 |
| Avansa maksājumi par krājumiem | 5 800 | 0 |
| Krājumi kopā | **103 707** | **95 609** |
| Debitori |  |  |
| Pircēju un pasūtītāju parādi. | 188 053 | 266 523 |
| Nākamo periodu izmaksas.  Citi debitori  Uzkrātie ieņēmumi | 4 396  5 269  118 661 | 3 165  197  53 033 |
| Debitori kopā | **316 379** | **322 918** |
| Nauda | **725 799** | **499 243** |
| Apgrozāmie līdzekļi kopā | **1 145 885** | **917 770** |
| Aktīvu kopsumma | **14 582 302** | **14 772 142** |

* Naudas atlikums

|  |  |  |
| --- | --- | --- |
|  | 2024.gads, EUR | 2023.gads, EUR |
| Kasē | 347 | 174 |
| Bankā | 725 452 | 499 069 |
| **Kopā** | **725 799** | **499 243** |

* Pamatkapitāls, Pašu kapitāls

|  |  |  |  |
| --- | --- | --- | --- |
|  | Akciju vai daļu  kapitāls (pamatkapitāls) | Nesadalītā peļņa vai zaudējumi | Pašu kapitāls/  kopā |
| **Atlikums 2022.gada 31.decembrī** | **3 932 405** | **(307 086)** | **3 625 319** |
| Nesadalītās peļņas palielinājums/samazinājums |  | (152 294) | (152 294) |
| Pamatkapitāla palielinājums | 39 394 |  | 39 394 |
| **Atlikums 2023.gada 31.decembrī** | **3 971 799** | **(459 380)** | **3 512 419** |
| Nesadalītās peļņas palielinājums/samazinājums |  | (33 243) | (33 243) |
| Pamatkapitāla palielinājums | 37 802 |  | 37 802 |
| **Atlikums 2024.gada 31.decembrī** | **4 009 601** | **(492 623)** | **3 516 978** |

* Veiktās iemaksas valsts un pašvaldības budžetā

|  |  |  |
| --- | --- | --- |
| Nodoklis/maksājums | 2024. gads,  EUR | 2023. gads,  EUR |
| Dividendes pašvaldībai | 0 | 0 |
| Iedzīvotāju ienākuma nodoklis | 159 955 | 136 359 |
| Uzņēmuma ienākuma nodoklis | 320 | 100 |
| Pievienotās vērtības nodoklis | 396 758 | 342 142 |
| VSAOI | 431 944 | 403 387 |
| Dabas resursu nodoklis | 15 093 | 13 423 |
| Nekustamā īpašuma nodoklis | 11 423 | 11 571 |
| Uzņēmējdarbības riska nodeva | 478 | 486 |
| Transporta līdzekļu ekspluatācijas un vieglo transportlīdzekļu nodoklis | 3 644 | 3 826 |
| Citas nodevas un iemaksas | 0 | 0 |
| Kopā nodokļi, nodevas | **1 019 615** | **911 294** |

*Informācijas avots:* **SIA valdes informācija**

**10. SIA "Līvānu slimnīca".**

SIA „Līvānu slimnīca”, reģ. Nr. Nr. 40003231451, juridiskā adrese: Zaļā iela 44, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 1.decembrī. Līvānu novada pašvaldībai pieder SIA „Līvānu slimnīca” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Vadims Krimans - valdes priekšsēdētājs.

SIA "Līvānu slimnīca" pamatdarbības veids ir medicīnisko un sociālo pakalpojumu sniegšana.

Stacionārā nodaļa

2024.gadā veiktais darba apjoms atbilstoši līguma nosacījumiem ir 1 635 965 EUR.

2025.gadā noslēgtā plānotā līguma summa ir 1 631 067 EUR.  
  
Ambulatorā nodaļa  
2024.gadā veiktais darba apjoms atbilstoši līguma nosacījumiem ir 265 632 EUR.

2025.gadā noslēgtais līgums par plānotajiem ambulatorajiem pakalpojumiem ir 273 939 EUR.

SIA Līvānu slimnīca nodrošina un uzlabo kvalitāti medicīniskās aprūpes mājās pakalpojumiem Līvānu novada iedzīvotājiem 2024.gadā.

Ilgstošas sociālās aprūpes un sociālās rehabilitācijas nodaļa

2024.gadā SIA Līvānu slimnīcas Ilgstošās sociālās aprūpes un sociālās rehabilitācijas nodaļā uzturēšanās diena maksā no 17,00 EUR līdz 20,00 EUR. 2025.gadā dienas maksa ir no 18,00 EUR līdz 24,00 EUR.  
2024.gada ieņēmumi par sociāliem pakalpojumiem sastādīja 303 685 EUR, tai skaitā pašvaldību iemaksas 60 201 EUR, apgādnieku iemaksas personu uzturēšanai 90 713 EUR, personu līdzmaksājumi 152 771 EUR.

**Svarīgākie pasākumi 2024.gadā**

Turpinās ārstniecības iestāžu sadarbība ar sadarbības teritorijas vadošo ārstniecības iestādi t.i. SIA Jēkabpils reģionālā slimnīca.

* Atbilstoši 2018.gada 19.janvārī noslēgtā Sadarbības līguma Pielikumam Nr.1 ir izstrādāta “Kārtība, kādā notiek pacientu kustība starp ārstniecības iestādēm SIA “Jēkabpils Reģionālā slimnīca” un SIA “Līvānu slimnīca””. SIA “Līvānu slimnīca” un SIA “Jēkabpils Reģionālā slimnīca” atbilstoši pieprasījumam un pieejamajiem resursiem nodrošina ambulatoro speciālistu konsultāciju sniegšanu sadarbības teritorijas ārstniecības iestādē, katru reizi tiek informētas slimnīcu valdes par iespējām sniegt pakalpojumus ārstniecības personām, piemēram, ārsti – radiologi, rentgena kabineta laboranti, ķirurgi, terapeiti u.c. Tiek sagatavota ikgadēja atskaites forma Veselības ministrijai, kas ietver jautājumus par sadarbības ietekmi uz slimnīcu pakalpojumu kvalitāti.
* SIA “Jēkabpils Reģionālā slimnīca” nodrošina rezidentu apmācību dažādos profilos, savukārt SIA “Līvānu slimnīca” piedāvā pēc rezidentūras pabeigšanas darba iespējas ambulatorā un stacionārā daļā.
* Apmaināmies ar informāciju ar Nacionālo Veselības dienestu, SPKC, slimnīcu biedrībām utt., kas skar sadarbības tīklu organizācijas, tai skaitā apmācības, kursi u.c.
* Turpinām uzlabot sniegto stacionārās un ambulatoro veselības aprūpes un uzņemšanas nodaļas pakalpojumu kvalitāti, t.sk. speciālistu piesaiste (ārsti, medmāsas un citu personālu). Izstrādāts un saskaņots hospitalizācijas plāns ar Veselības ministriju (neatliekamās palīdzības pakalpojumu sniegšanai).
* Nodrošinām tālāko konsultāciju sniegšanu iedzīvotājiem pie speciālistiem (ārsts –traumatologs, ortopēds u.c.). Sadarbība ar  „DR. MAURIŅA vēnu klīniku”, veselības un citiem privātiem pakalpojumu sniedzējiem (2 jaunas fizioterapeitu privātprakses) veselības pakalpojumu nodrošināšanā iedzīvotājiem.
* Visa gada garumā SIA “Līvānu slimnīca” notika Mobilā mammogrāfa pārbaudes.
* Personāls aizsargā un ievēro pacientu un ģimenes tiesību ievērošanu. Iestādē noslēgts līgums ar datu aizsardzības firmu, izstrādātas instrukcijas par datu aizsardzību un pieņemts darbā kiberdrošības speciālists, kurš veica SIA “Līvānu slimnīca” kiberdrošības reģistru.
* Notiek process pie slimnīcas dokumentu digitalizācijas, noslēgti līgumi par medicīnisko dokumentu uzskaiti un caurspīdīgumu elektroniskā vidē.
* Iegādātas un uzstādītas medicīnas tehnoloģijas un aprīkojums, Aprūpes nodaļai un Ilgstošās sociālās aprūpes un sociālās rehabilitācijas nodaļai - mēbeles utt..
* Pabeigta SIA “Līvānu slimnīca” Katlu mājas gāzes iekārtas nomaiņa.
* Turpinās darbs pie SIA “Līvānu slimnīca” Katastrofu plāna izstrādes sadarbībā ar Katastrofu centru, tiek plānots darbs sadarbībā ar Valsts Katastrofu centru un Līvānu novada pašvaldības Civilās aizsardzības komisiju.
* Turpinās uzlabošanas darbi videonovērošanas sistēmai ārpuses perimetra uzraudzībai un kontrolēšanai, izveidota jauna centrāle, videonovērošanas sistēmas uzlabošana un ugunsdrošības signalizācijas nomaiņa, kā arī tiek veikta lifta centrālās vadības sistēmas nomaiņa.
* Datortehnikas aprīkojuma un printeru iegāde slimnīcas Stacionārās un Ambulatorās nodaļas darbības kvalitatīvai nodrošināšanai.
* Veikts Ilgstošās sociālās aprūpes un sociālās rehabilitācijas nodaļas telpu kosmētiskais remonts un iegādāts aprīkojums (mēbeles) klientu dzīvojamās istabās.
* Sadarbība ar Labklājības ministriju sociālo pakalpojumu jautājumu risināšanā, sanāksmju apmeklēšana Zoom platformās, kā arī ikgadēja darbības pārskata sagatavošana un iesniegšana Labklājības ministrijai.
* Iesniegts un apstiprināts projekts “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” pieteikums “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" otrās kārtas projektu konkursā CFLA norādītajā termiņā.

**Plānotie būtiskākie notikumi 2025.gadā**

1. Turpinās Eiropas Savienības kohēzijas politikas programmas 2021.–2027. gadam projekta Nr. 4.1.1.1/2/24/I/007 “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” īstenošana.
2. Projekta kopējās attiecināmās izmaksas ir 204 522,00 EUR, tai skaitā ERAF finansējums 173 843,70 EUR un nacionālais finansējums, kas iekļauj valsts budžeta un privāto finansējumu 30 678,30 EUR. Izsludināti iepirkumi, notiek iepirkumu dokumentācijas izvērtēšana un aprīkojuma iegāde.
3. Privāto finansējumu nepieciešamajā apjomā saskaņā ar aprēķināto infrastruktūras izmantošanas proporciju valsts apmaksāto pakalpojumu sniegšanai nepieciešams nodrošināt no SIA “Līvānu slimnīca” budžeta līdzekļiem.
4. Notiek darbi sadarbībā ar Līvānu novada pašvaldību tehniskās dokumentācijas izstrādei slimnīcas autostāvvietas izveidei.
5. Ilgstošās sociālās aprūpes un sociālās rehabilitācijas nodaļā turpinām veikt kosmētisko remontu gaitenī. Notiek darbs pie ventilācijas sistēmas uzstādīšanas, lai turpinātu remontdarbus 2.stāva nodaļā.
6. Uzsākts darbs pie ārējā lifta uzstādīšanas (tehniskās dokumentācijas sagatavošanas, lifta iegādes un uzstādīšanas, laukuma sagatavošanas).
7. Noslēgts līgums ar Nacionālo veselības dienestu par stacionāro un sekundāro ambulatoro veselības aprūpes pakalpojumu sniegšanu 2025.gadam.
8. Noslēgts līgums ar zobārstniecības pakalpojumu sniedzēju SIA “Silver Dental” par pakalpojumu sniegšanu iedzīvotājiem.
9. Veikta slimnīcas fasādes un logu mazgāšana ēkas vizuālā izskata uzlabošanai.
10. Tiek ieviesta kapitālsabiedrības vidēja termiņa darbības attīstības stratēģija 2022.-2028.gadam.

Galvenie finanšu rādītāji 2024. un 2023.gadā:

|  |  |  |
| --- | --- | --- |
| Finanšu rādītājs | 2024.gads, EUR | 2023.gads, EUR |
| Apgrozījums | 2 318 087 | 1 955 910 |
| Peļņa/ zaudējumi | 269 507 | 151 054 |
| Aktīvi | 629 219 | 655 305 |
| Naudas atlikums | 1 328 536 | 1 012 454 |
| Pamatkapitāls | 762 535 | 762 535 |
| Pašu kapitāls | 1 543 635 | 1 274 128 |
| Veiktās iemaksas valsts un pašvaldību budžetā | 586 669 | 555 079 |

*Informācijas avots:* **SIA valdes informācija**

**11.SIA „Atkritumu apsaimniekošanas Dienvidlatgales starppašvaldību organizācija”**

SIA „Atkritumu apsaimniekošanas Dienvidlatgales starppašvaldību organizācija”, reģ. Nr. 41503029988, , juridiskā adrese: “Cinīši”, Demenes pag., Augšdaugavas novads, LV-5422, dibināta 2002.gada 6.maijā. Līvānu novada pašvaldībai uz 31.12.2024. pieder SIA „Atkritumu apsaimniekošanas Dienvidlatgales starppašvaldību organizācija” 4,78% kapitāla daļu.

Sabiedrībai nav līdzdalības citās kapitālsabiedrībās.

Valde: Aivars Pudāns, valdes loceklis.

Atbilstoši Sabiedrisko pakalpojumu regulēšanas komisijas izsniegtajai licencei Nr. A10015  SIA „Atkritumu  apsaimniekošanas Dienvidlatgales starppašvaldību organizācija” ir atļauts veikt sadzīves atkritumu apglabāšanu atkritumu poligonā „Cinīši”,  Demenes  pagastā, Daugavpils novadā.

SIA „AADSO” veiktā darbība saskaņā ar likuma „Par sabiedrisko pakalpojumu regulatoriem” 2.panta otrās daļas 5.punktu, ir valsts regulēta sabiedrisko pakalpojumu sniegšana. Regulators nosaka tarifu aprēķināšanas metodiku un tarifus. Līdz ar minēto, SIA „AADSO” sniedz pakalpojumu (sadzīves atkritumu apglabāšanu atkritumu poligonā) par tarifu, kuru nosaka valsts institūcija – Sabiedrisko pakalpojumu regulators.

SIA „AADSO” svarīgākie uzdevumi 2024.gadā:

1. Nodrošināt efektīvu un videi draudzīgu atkritumu apsaimniekošanu Dienvidlatgales reģionā;
2. Sadarbībā ar Dienvidlatgales reģiona pašvaldībām organizēt atkritumu apsaimniekošanu pārējās Dienvidlatgales reģiona teritorijās;
3. Veicināt ES un valsts finansējuma piesaisti, ilgtspējīgas darbības un attīstības nodrošināšanai;
4. Nodrošināt SIA “AADSO” resursu ilgtspējīgu un efektīvu izmantošanu;
5. Veicināt informācijas apmaiņu, izglītošanu vides un atkritumu apsaimniekošanas jautājumos.

2025. gadā Sabiedrība plāno turpināt savu darbību izvēlētajā virzienā ar mērķi gūt peļņu. 2024. gadā vadība paredz pārdošanas apjoma rentabilitātes pieaugumu, jo ir paredzēts piesaistīt jaunus klientus.

|  |  |  |
| --- | --- | --- |
| Galvenie finanšu rādītāji | 2024.gads, EUR | 2023.gads, EUR |
| Apgrozījums | 8 389 399 | 6 751 891 |
| Peļņa/ zaudējumi | 1 667 870 | 687 482 |
| Aktīvi | 13 009 125 | 12 792 195 |
| Naudas atlikums | 2 166 037 | 508 424 |
| Pamatkapitāls | 540 080 | 536 640 |
| Pašu kapitāls | 4 536 875 | 2 964 725 |
| Veiktās iemaksas valsts un pašvaldību budžetā | 7 209 229 | 5 669 366 |

*Informācijas avots*[www.aadso.lv](http://www.aadso.lv)

Līvānu novada pašvaldības izpilddirektors (paraksts) Aldis Džeriņš

*Sagatavoja: H. Jablonska,*

*helena.jablonska@livani.lv*

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**